alexandrainst/scandi-wiki huggingface dataset:
Catherine Boswell

Catherine «Cathy» La Ora Boswell (født 10. november 1962), amerikansk basketballspiller som deltok i de olympiske leker 1984 i Los Angeles.

Boswell ble olympisk mester i basketball under Sommer-OL 1984 i Los Angeles. Hun var med på det amerikanske laget som vant basketballturneringen for damer foran Sør-Korea og Kina.

Det var seks nasjoner som deltok i basketballturneringen for damer. En innledende enkeltserie der alle lagene møttes en gang. USA vant alle fem kampene i den innledende runden og Sør-Korea ble nummer to. De to lagene møttes i finalen og USA vant med 85-55 og var dermed olympiske mestere i basketball.

OL-medaljer 
  1984  Los Angeles -  Gull i basketball, damer  USA

Referanser

Eksterne lenker 
 

Basketballspillere fra USA
Olympiske mestere for USA
Deltakere for USA under Sommer-OL 1984
Basketballspillere under Sommer-OL 1984
Fødsler i 1962
Olympiske medaljevinnere i basketball
Haugerud skole

Haugerud skole er en ungdomsskole i Alna bydel i Oslo etablert i 1972. Den har om lag 460 elever i 8. – 10.-klassetrinn, og 36 lærerårsverk.

Rektorer
 2014-: Terje Eide
 2011-2014: Trond Nilsen (fra Vestli skole, til Granstangen skole)

Eksterne lenker
 Data og statistikk - MinOsloskole, Oslo kommune. Besøkt 7. februar 2018.
 Skolens hjemmeside

Ungdomsskoler i Oslo
Skoler i bydel Alna
Utdanningsinstitusjoner etablert i 1972
Ferid Murad

Ferid Murad (født 14. september 1936 i Whiting i Lake County i Indiana) er en albansk-amerikansk  farmakolog. Murad ble tildelt Nobelprisen i fysiologi eller medisin i 1998 for «oppdagelser om nitrogenoksid som signalmolekylet i det kardiovaskulære systemet». Han delte prisen med sine landsmenn Robert F. Furchgott og Louis J. Ignarro.

Murad tok doktorgrad i medisin og farmakologi ved  Western Reserve University i 1965. Han var professor i indremedisin og farmakologi ved University of Virginia School of Medicine 1975–1981 og professor i medisin og farmakologi ved  Stanford University 1981–1989. Han arbeider nå ved University of Texas Medical School i Houston.

Nitrogen (NO) er en gass, som overfører signalene i kroppen. Nitrogenoksid produsert i en  celle, krysser cellemembranene til andre celler og regulere funksjonen til disse. Det faktum  at en gass kan ha denne funksjonen var en helt ny oppdagelse. Murad studerte hvordan nitroglyserin og andre relaterte stoffer påvirker hjertet funksjoner, og oppdaget i 1977 at de frigjorde nitrogenoksid, som igjen påvirker hjertemuskelen.

1996 ble han tildelt Albert Lasker Basic Medical Research Award.

Referanser

Eksterne lenker 

Leger fra USA
Nobelprisvinnere fra USA
Nobelprisvinnere (fysiologi eller medisin)
Personer fra Lake County i Indiana
Fødsler i 1936
Linda Chisholm

Linda Rae Chisholm (født 21. desember 1957 i Northridge i California), amerikansk volleyballspiller som deltok i de olympiske leker 1984 i Los Angeles.

Chisholm vant en olympisk sølvmedalje i volleyball under Sommer-OL 1984 i Los Angeles. Hun var med på det amerikanske laget som kom på andreplass i volleyballturneringen for damer bak Kina. De beseiret Peru med 3-0 i semifinalen men tapte finalen mot Kina med 0-3.

OL-medaljer 
  1984  Los Angeles -  Sølv i volleyball damer  USA

Eksterne lenker 
 

Volleyballspillere fra USA
Medaljevinnere under Sommer-OL 1984
Deltakere for USA under Sommer-OL 1984
Volleyballspillere under Sommer-OL 1984
Fødsler i 1957
Whitechapel (band)

Whitechapel er et deathcore-band fra Knoxville i Tennessee. Det er navngitt etter gaten i London, som til for tross navnet var et dyster sted som slet med fattigdom, kriminalitet og vold. Det var også her Jack the Ripper utførte sine mord. Bandet ble dannet i februar 2006, og de ga ut en seks-spors demo samme år. Denne demoen førte til en kontrakt med Siege of Amida Records. Deres første album, This is Exile, kom ut i 2008, og de gav ut albumet A New Era of Corruption i juli 2010. I november 2011 ga de ut en EP med fire sanger. To av disse sangene var remiksete sanger fra den forrige CD-en, en av dem en akustisk versjon av en sang fra samme CD og den siste sangen et cover av Pantera.  Bandet har tre gitarister.

Medlemmer
Phil Bozeman — Vokal
Gabe Crisp — Bass
Zach Householder — Gitar (siden 2007)
Kevin Lane — Trommer (siden 2007)
Ben Savage — Sologitar
Alex Wade — Gitar

Tidligere medlemmer
Brandon Cagle — Gitar (2006—2007)
Derek Martin — Trommer (2006—2007)

Eksterne lenker 
 
 

Death metal-band fra USA
Grindcore-band
Band etablert i 2006
Bjørn Are Davidsen

Bjørn Are Davidsen (født 8. desember 1958 i Sandnes) er en norsk skribent og forfatter. 

Davidsen vokste opp på Nordstrand i Oslo og er utdannet sivilingeniør fra NTH (1982) med tilleggsstudier i pedagogikk (Universitetet i Trondheim, 1983) og sosialantropologi (Universitetet i Trondheim, 1984). Etter utdannelse og militærtjeneste arbeidet han i Telenor fra 1984 til 2018 med fokus på innovasjon.  

Han er rådgiver i Tankesmien Skaperkraft og arbeider også som redaktør for nettstedet Fagsjekk.no. 

Davidsen har i mange år holdt foredrag om tro og vitenskap, historiske myter, religionsfilosofi, fantastisk litteratur og falsk vitenskap i spekteret kultarkeologi, kryptozoologi og konspirasjonsteorier.

Han har skrevet flere bøker og artikler om myter og vandrehistorier om vitenskapshistorien og den europeiske middelalderen. Davidsen har også skrevet artikler om populærkultur, med temaer som Science Fiction, Fantasy, progrock, tegneserier og TV-serier.

Bibliografi 

 "Lurt av Læreboken? Feil og forvirring om kristen tro i læremidlene." Veritas Forlag 2019.
 Artikler på Skepsis.no
 «Mørkets makt. Hvorfor faller vi så lett for myter om kristendommen.» Tidsskriftet Humanist 2/2010.
 «Forord: På sporet av den tapte fremtid» – i: Donald Duck & Co – De komplette årgangene, 1966 del III, Egmont serieforlag 2010.
 «Koder og kontanter. Når kreativiteten sitter i blodet. Et skeptisk blikk på Hellig Blod, Hellig Gral.» – i: Asbjørn Dyrendal m.fl. (red.): Åpent sinn eller høl i hue?, Humanist forlag 2006.
 «Beyond the Protestant work ethic. Why some cultures innovate.» Telektronikk 2.2004

Referanser 

Norske forfattere
Norske sivilingeniører
Fødsler i 1958
Personer fra Sandnes kommune
Personer fra Oslo
Women’s Football Cup Arabia 2010

Women's Football Cup Arabia 2010 var en turnering i fotball for kvinner igangsatt av det tyske utenriksdepartement som en innledning til VM i Tyskland i 2011.Det hadde  ingen direkte sammenheng med de arabiske mesterskapene som er blitt gjennomført før.

Turnering og deltakende land
Turneringen ble gjennomført i Bahrain, og spilt fra 18. til 28. oktober. Både antallet deltakere og to av deltakerne overrasket en del. Det var tilsammen åtte påmeldte lag, et høyt nummer for dette området. I tillegg var det flere deltakernasjoner som enten ikke hadde spilt på flere år eller ikke hadde spilt i det hele tatt:

Deltakerland
  Bahrain
  Egypt1, 3
  Irak4
  Jordan
  Libanon2
  Palestina
  Qatar4
  Syria2
1=Ikke deltatt i Afrikamesterskapet i 2010
2=Ikke deltatt i Vestasiamesterskapet i 2010
3=Ikke deltatt i noen turneringer de siste to gjennomføringene
4=Debuterer med kvinnelandslag.

Land som var invitert, men som ikke deltok, var Kuwait, Algerie, Marokko, Tunisia og De forente arabiske emirater. Av disse landene var Marokko det eneste som ikke hadde deltatt i et mesterskap i 2010. Algerie kvalifiserte seg til Afrikamesterskapet i 2010, og ettersom de er blant de sterkeste lagene, ville det gitt bare fire dager mellom en sannsynlig finale i WFCA og begynnelsen i Afrikamesterskapet. 

I tillegg var invitasjoner sent til Djibouti, Somalia, Jemen, Saudi-Arabia, Oman, Mauritania og Sudan, som ikke har kvinnelandslag. Imidlertid oppga samtlige land bortsett fra Saudi-Arabia og Oman at de faktisk hadde kvinnelige fotballag.

Turneringen
Lagene ble delt opp i to grupper à fire lag. De to beste lagene gikk videre til semifinalene.

Gruppe A

Gruppe B

Utslagsrunder

Semifinaler

Bronsefinale

Finale

Referanser

Fotballturneringer for landslag
Fotball i 2010
Alvin Robertson

Alvin Cyrrale Robertson (født 22. juli 1962 i Barberton i Ohio),  amerikansk basketballspiller som deltok i de olympiske leker 1984 i Los Angeles.
 
Robertson ble olympisk mester i basketball under Sommer-OL 1984 i Los Angeles. Han var med på det amerikanske laget som vant basketballturneringen for menn foran Spania og Jugoslavia.

Det var tolv nasjoner som deltok i basketballturneringen for menn. To grupper med seks lag, der de fire fremste i hver gruppe gikk videre til sluttspillet. USA vant alle fem kampene i den innledende runden. I sluttspillet vant de kvartfinalen med 78-67 over Vest-Tyskland og semifinalen med 78 – 59 mot Canada. I finalen møttes USA og Spania, en kamp som USA vant med 96-65.

OL-medaljer 
  1984  Los Angeles -  Gull i basketball, menn  USA

Referanser

Eksterne lenker 
 
 

Basketballspillere fra USA
Olympiske mestere for USA
Medaljevinnere under Sommer-OL 1984
Deltakere for USA under Sommer-OL 1984
Basketballspillere under Sommer-OL 1984
Personer fra Summit County i Ohio
Olympiske medaljevinnere i basketball
Pans Fløyte

Pans Fløyte er et musikkalbum med Jonas Fjeld Bing Bang Band, utgitt i 1974.

Sporliste

Side A
 «Prolog» (Falsk)
 «Yes Tonight Josephine» (Scott/Goodman)
 «Roll Over, Break Up & Stink» (Fjeld/Falsk/Tylden)
 «Harry's Swing and Tap Dance» (Fjeld/Falsk)
 «Stars Got Pimples Too» (Fjeld/Falsk/Tylden)
 «Water, Loo?» (Fjeld/Falsk/Tylden)
 «Try It Again» (Fjeld/Tylden)
 «I Feel Fine» (Lennon/McCartney)

Side B
 «Half Eaten Banana» (Fjeld/Tylden)
 «Suicide Shuffle» (Bølle/Glans/Tylden/Fjeld)
 «Grown Up Man» (Bølle/Glans/Fjeld)
 «Drums In My Dreams» (Mathisen)
 «Run and Catch the Wind» (Baber/Fjeld)
 «Et par cocktails og en pjolter» (Jonas Fjeld Bing Bang Band)
 «It's Me» (Fjeld/Tylden)
 «Stay Away» (Glans/Tylden)
 «Epilog» (Fjeld/Falsk/Ø. Richter Frich)

Medvirkende

Jonas Fjeld Bing Bang Band
 Jonas Fjeld - sang, gitarer, låtskriver
 Herodes Falsk - tekstforfatter, kor
 Erik Kristensen – gitarist, låtskriver
 Tom Knutsen – trommer
 Øyvind Kristensen – bass

Andre medvirkende
 Tom Mathisen - låtskriver, kor, vokal
 Jahn Teigen - diverse instrumenter og vokal
 Johnny Sareussen - produsent, vokal
 Bobby Lee - vokal
 Arne Schulze - tastatur
 Mari Bjørgan - vokal
 Ellen Nicolaysen - vokal
 Knut Th. Gleditsch - kommentator 
 Tove Furmyr - stemmeskuespiller 
 Audun Tylden - piano, låtskriver, arrangør 
 Olaf Hjellum - låtskriver
 Inge Holst Jacobsen - tekniker 
 Egil Eide - tekniker

Musikkalbum fra 1974
Jonas Fjeld-album
Musikkalbum produsert av Johnny Sareussen
Liste over kardinaler utnevnt av Urban VI

Liste over kardinaler utnevnt av Urban VI er en liste over de 42 kardinalene pave Urban VI utnevnte under seks konsistorium i perioden fra 18. september 1378 til 17. desember 1384.

18. september 1378 
 Tommaso da Frignano O.F.M.
 Pietro Pileo di Prata
 Francesco Moricotti Prignani Butillo
 Luca Rodolfucci de Gentili
 Andrea Bontempi Martini
 Bonaventura Badoardo de Peraga O.Er.S.A.
 Niccolò Caracciolo Moschino O.P.
 Filippo Carafa della Serra
 Galeotto Tarlati de Petramala
 Giovanni d'Amelia
 Filippo Ruffini O.P.
 Poncello Orsini
 Bartolomeo Mezzavacca
 Renoul de Monteruc
 Gentile di Sangro
 Philippe d'Alençon de Valois
 Jan Očko z Vlašim
 Guglielmo Sanseverino
 Eleazario da Sabran
 Dömötör
 Agapito Colonna
 Ludovico di Capua
 Stefano Colonna
 Giovanni Fieschi

21. desember 1381 
 Adam Easton O.S.B.
 Ludovico Donato O.F.M.
 Bartolomeo da Cogorno O.F.M.
 Francesco Renzio
 Landolfo Maramaldo
 Pietro Tomacelli, senere pave Bonifatius IX.

1382 til 1385 
 Marino Giudice
 Tommaso Orsini
 Gugilemo di Capua

17. desember 1384 
 Bálint Alsáni
 Angelo Acciaioli
 Francesco Carbone O.Cist.
 Marino Bulcani
 Rinaldo Brancaccio
 Francesco Castagnola
 Ludovico Fieschi
 Stefano Palosio
 Angelo d'Anna de Sommariva O.S.B.Cam

Kilder 
 Salvador Miranda: The Cardinals of the Holy Roman Church

Urban 06
Betty DeGeneres

Betty DeGeneres (født 20. mai 1930) er en amerikansk aktivist og forfatter. Hun er mor til komikeren Ellen og Vance DeGeneres som hun fikk med sin eksmann Elliot DeGeneres. 

Betty DeGeneres er en kjent LHBT-aktivist. Hun har også vært statist i Ellen DeGeneres' sitcom, Ellen, samt at hun ofte er å se i sin datters Talkshow The Ellen DeGeneres Show. 

Betty DeGeneres har skrevet to bøker, Love Ellen og Just a Mom.

Referanser 

Forfattere fra USA
Aktivister fra USA
Politikkåret 1810

Politikkåret 1810 er en oversikt over hendelser, valg, fødte og avdøde personer med tilknytning til politikk i 1810.

Hendelser

Fødsler
 1. januar – Karl Mager, tysk pedagog og skolepolitiker (død 1858)
 10. januar – Jeremiah S. Black, amerikansk jurist, politiker, justisminister og utenriksminister (død 1883) 
 12. januar – Ferdinand II, konge av Napoli og av De to Sicilier (død 1859)
20. januar – Gustav Christian Gjøs, norsk politiker og maler (død 1889)
 20. februar – Henri Martin, fransk historiker og politiker (død 1883) 
 11. mars – Eberhard zu Stolberg-Wernigerode, politiker og prøyssisk statstjenestemann (død 1872)
 21. mars – Max von Neumayr, bayersk politiker (død 1881)
 28. mars – Nathan K. Hall, amerikansk politiker (død 1874)
 11. april – Henry Creswicke Rawlinson, britisk assyriolog og diplomat (død 1895)
 1. april – Franz Raveaux, tysk revolusjonær under den tyske revolusjonen i 1848 (død 1851)
10. april – Willis Benson Machen, amerikansk demokratisk politiker, senator 1872–1873 (død 1893)
14. april – Justin Smith Morrill, amerikansk politiker, senator 1867–1898 (død 1898)
18. april – Neill S. Brown, amerikansk politiker og diplomat, guvernør i Tennessee 1847–1849 (død 1886)
 3. mai – Carl Wilhelm Otto Koch, tysk Politiker (død 1876)
 8. mai – James Cooper, amerikansk politiker (død 1863)
4. mai – Alexander Walewski, fransk politiker og ambassadør (død 1868)
 9. mai – Marianne von Oranien-Nassau, prøyssisk prinsesse (død 1883)
 10. mai – Thomas Watkins Ligon, amerikansk politiker (død 1881)
 15. mai – Jacob Thompson, amerikansk politiker (død 1885)
2. juli – Robert Toombs, amerikansk general og politiker (død 1885)
17. juli – Carl Axel Trolle, svensk godseier og riksdagsmann (død 1879)
10. august – Camillo Benso di Cavour, italiensk politiker (død 1861)
12. september – Philip Thomas, amerikansk demokratisk politiker, USAs finansminister 1860–1861 (død 1890)
4. oktober – Eliza McCardle Johnson, amerikansk presidentfrue (død 1876)
4. november – Lucius Robinson, amerikansk demokratisk politiker (død 1891)
9. november – Thomas Bragg, amerikansk politiker, guvernør i North Carolina 1855–1859 (død 1872)
30. november – Henry B. Payne, amerikansk demokratisk politiker, senator 1885–1891 (død 1896)
4. desember – Carl Fredrik Appeltofft, svensk lege og riksdagspolitiker (død 1888)
10. desember – Abraham K. Allison, amerikansk politiker, guvernør i Florida 1865 (død 1893)
Simon Karenius Høegh, bankmann, kjøpmann og norsk politiker (død 1893)
Ole Hovelsen Mustad, norsk forretningsmann og politiker (død 1884)

Dødsfall
17. januar – James Gordon, irsk-amerikansk politiker, kongressmedlem 1791–1795 (født 1739)
2. desember – Israel Smith, amerikansk politiker (født 1759)

Se også
Liste over kardinaler utnevnt av Bonifatius IX

Liste over kardinaler utnevnt av Bonifatius IX er en liste over de åtte kardinalene pave Bonifatius IX utnevnte under to konsistorium i perioden fra 18. desember 1389 til 27. februar 1402.

18. desember 1389 
 Enrico Minutoli
 Bartolomeo Oleario O.S.B.
 Cosmato Gentile de' Migliorati, senere pave Innocens VII
 Cristoforo Maroni

27. februar 1402 
 Antonio Caetani
 Baldassare Cossa, senere motpave Johannes XXIII
 Leonardo Cibo
 Angelo Cibo

Kilder 
 Salvador Miranda: The Cardinals of the Holy Roman Church

Bonifatius 09
Liste over kardinaler utnevnt av Innocens VII

Liste over kardinaler utnevnt av Innocens VII er en liste over de 11 kardinalene pave Innocens VII utnevnte under ett konsistorium 12. juni 1405.

12. juni 1405 
 Corrado Caraccioli
 Angelo Correr, senere pave Gregor XII
 Francesco Uguccione
 Giordano Orsini
 Giovanni Migliorati
 Pietro Filargis O.F.M., senere motpave Alexander V.
 Antonio Arcioni
 Antonio Calvi
 Oddone Colonna, senere pave Martin V.
 Pietro Stefaneschi
 Jean Gilles

Kilder 
 Salvador Miranda: The Cardinals of the Holy Roman Church

Innocens 07
Baidu Baike

Baidu Baike (kinesisk: 百度百科, pinyin: Bǎidù bǎikē) er en kinesisk internettencyklopedi på standard mandarin i Folkerepublikken Kina som drives av søkemaskinselskapet Baidu. Baidu Baike har hatt en kolossal vekst i antall artikler, noe som blant annet tilskrives at Wikipedia gjennomgående sperres i Fastlands-Kina. Baidu Baike fungerer som et WikiMedia-lignende leksikon, men innholdet er underlagt den vanlige kinesiske nasjonale sensur.

Baidu Baike ble lansert i april 2006, først med en testversjon, og erobret raskt det kinesiske marked. Allerede etter tre uker hadde den over 90 000 artikler, og i november samme år hadde den flere artikler enn noen språkversjon av Wikipedia, med unntak av den engelske.

Per februar 2012 hadde Baidu Baike mer enn 4,3 millioner artikler, noe som er flere enn engelskspråklig wikipedia.

Arbeidsmåte 
Baidu Baike er underlagt Folkerepublikken Kinas bestemmelser for internettkontroll. Det innebærer at det ikke legges inn artikler som anses som ondsinnede angrep på statlige innretninger, bidrag som kan skade den samfunnsmessige og offentlige orden, pornografi, eller materiale som kan provosere konflikter i sammenheng med minoriteter, rasisme, religion eller regioner. Baidu er blitt anklaget for å overta store deler av innholdet av kinesisk wikipedia, uten antydning av kilde eller uten hensyn til dens lisensbetingelser. Lignende brudd mot GFDL er skjedd ved overtakelsen av fritt innhold fra portaler som Hoodong.com, og det er fremkommet en del kritikk om plagiering i mange områder.

Referanser

Eksterne lenker 
 
 Site launches 'Chinese Wikipedia' (BBC News)
 Slashdot comments on Baidu Baike

Kinesiske oppslagsverk
Nettleksika
Etableringer i 2006
2006 i Kina
Patrick Nigel Chaffey

Patrick Nigel Chaffey (født 22. september 1938, død 10. mars 2006) var en britisk universitetslektor i engelsk ved Universitetet i Oslo. 

Han ble født i 1938 i Bournemouth i England, hvor han studerte fransk, tysk, latin og russisk. Chaffey fortsatte å studere fransk og russisk ved University of London, hvor han tok en BA grad og . Han studerte derefter ved Universitetet i Edinburgh, hvor han kvalifiserte seg for Postgraduate Diploma i anvendt lingvistikk. Efter studietiden i Edinburgh ble han engelsklærer i Tyskland for ett år, før han ble ansatt som lektor i moderne språk ved Handelshøyskolen BI i 1964. Han ble i 1971 ansatt ved Universitetet i Oslo som amanuensis i engelsk kulturkunnskap. Han spesialiserte seg i områder rundt oversettelser av navn på norske institusjoner og offentlige organer til engelsk. Chaffey giftet seg med Arnhild Mæhle og fikk to barn med henne, stortingsrepresentant for SV Paul Chaffey og Christina Chaffey. Også efter hans pensjonering i 2000 oversatte han mange bøker fra engelsk til norsk og vice versa. Han døde 10. mars 2006 i Avignon i Frankrike, 67 år gammel.

Bøker han har revidert eller oversatt 
 1997 – Traductio, Essays on Punning and Translation. ISBN 9782870372425
 2000 – Encyclopedia of literary translation into English. ISBN 9781884964367
 2001 – Trends in European Forest Tree Physiology Research. ISBN 9781402000232
 2002 – Wood Formation in Trees: Cell and Molecular Biology Techniques. ISBN 9780415272155
 2002 – Plant Roots, the Hidden half. ISBN 9780824706319
 2002 – Actin, a Dynamic Framework for Multiple Plant Cell Functions. ISBN 9780792364122
 2006 – Esau's Plant Anatomy – Meristems, Cells, and Tissues of the Plant Body ISBN 9780471738435
 1994 – Linguistic Bibliography for the Year 1991 and Supplement for Previous Years. ISBN 9780792323877
 2006 – Cell-Cell Channels. ISBN 9780387360584
 2006 – Found In translation, Greek Drama in English''. ISBN 9780521861106

Referanser 

Briter
Personer tilknyttet Universitetet i Oslo
Fødsler i 1938
Dødsfall i 2006
Norkorn

Norkorn er en norsk bransjeorganisasjon for norske bygdemøller og kornsiloer. Foreningen er tilsluttet NHO Mat og Bio, landsforeningen for bedrifter i matindustri og bioproduksjon. Foreningen har 40 medlemsbedrifter, med til sammen ca. 350 ansatte. Medlemmene omfatter både aksjeselskap, andelslag og familieforetak. Styret består av tre medlemmer og styreplassene søkes fordelt mellom bransjens tre hovedgrupperinger, henholdsvis Norgesfôr, Fiskå Mølle og de uavhengige møllene (tidligere Fellesmøllene).

Historie 
Foreningen ble stiftet i 1922 under navnet Norske bondemøllers landsforening, og kom som en reaksjon på prisdirektørens bestemmelser om å redusere prisen på maling ved møllene. I forbindelse med Stortingets vedtak av Kornloven i 1928 ble det nytt liv i foreningen, som da endret navn til Bygdemøllenes Landsforening. I 1983 ble så Norkorn etablert som følge av sammenslåing med Norske Kornsiloers Landsforbund (NKL). 

Med virkning fra 1. januar 2006 ble det inngått en samarbeidsavtale med Kjøttindustriens Fellesforening (KIFF) om ivaretakelse av sekretariatsfunksjonen. Norkorn avviklet samtidig forholdet til egne ansatte. Samarbeidsavtalen med KIFF ble våren 2009 avløst av en mer omfattende og forpliktende samordningsavtale med NHO Mat og Bio. Aktiviteter og medlemskap er samordnet med NHO Mat og Bio, men med en arbeidsfordeling hvor NHO Mat og Bio ivaretar hovedtyngden av saksporteføljen mens Norkorn har fokus på saker, engasjement og interesser spesifikke for bygdemøllene.

Eksterne lenker 
 Hjemmeside

Norske arbeidsgiverforeninger  
Næringslivets Hovedorganisasjon
Likevektslinje

Likevektslinjen på en isbre angir grensen hvor akkumulasjon (pålagring) er lik ablasjon (avsmelting). Denne er i konstant bevegelse avhengig av de rådende klimaforhold.

Referanser

Se også
 Klima

Glasiologi